Mesiac vďaky naším mamám

Máj je mesiacom, kedy si viac ako inokedy uctievame všetky mamky. Opäť sme spojili sily tím RPB a RPM a mesiac máj sme venovali naším mamám a vďake za to, že ich máme. Do našich tematických aktivít sa s nadšením zapojilo 39 detí vo veku od 6 do 12 rokov. Spoločne sme vytvorili nádherné diela, ktorými sme chceli vyjadriť obrovskú vďaku za všetko, čo pre nás mamičky znamenajú.
Spojili sme Deň matiek s Medzinárodným dňom slnka. Deti prostredníctvom kresieb vyjadrovali, akým jasným a hrejivým slnkom sú mamičky v ich životoch. V tvorivých dielňach zasa vládla čistá tvorivá energia. Naši malí aj starší umelci s láskou maľovali pestrofarebné kytičky a vlastnoručne vyrábali jedinečné korálkové náramky a náhrdelníky. Každý jeden darček v sebe nesie čistú a úprimnú detskú lásku. 
Teší nás, že deti sa zúčastňujú aktivít pravidelne a deti zas teší , že aktivity nie sú zamerané len na vzdelávanie a doučovanie, ale že si môžu občas vydýchnuť od ich školských povinností. Ďakujeme mami za každý deň, keď môžete byť slnkom v našom živote.

